ISIGIDIMI SAMAXOSA, JULY 1, 1877.

3

kuzikangela ngoku izinto zalapa nditi sifanele ukuvuya ngokuba sifumene indawo enje nge Blantyre. Itandeka nangento zokulima. Umhlaba ulungile. Nangoku esitiyeni setu sekuko imiti yelizwe ehlumayo neminye esasiyifumene e-Kapa. Enye into endiyincoma ngayo londawo kukuba sinokufikelela lula apo sitanda kona nokuba kuse Livingstonia nokuba kuse Killimane. Ukuya kwa Ramakukan sitabata intsuku ezinabini sizeke sesihla ngezikitshana, Ukuba siya e-Livingstonia sihamba kwa intsuku ezimbini siye kufika apo sinokuhamba ngomkombe.

Sihleli kwilizwe lenduli nemihlambo ezele zintlobo- ntlobo zemiti, eti kwenye indawo ixinane kakulu. Sekukafuti ndibambekaxa ndihamba kona. Asikuko nokuba zininzi ityatyambo zintle, kuko nezimavu- mba amnandi. Ungafika kuzele zona emacaleni emijelo nemifula. Emacaleni emilambo kuko imiti emikulu engenza iplanga ezintle ukuba kuko amasa- ra; kodwa eyona miti ikolisileyo yiminga. Intaba zipakamile kakulu zizele zingxondora. Ungafika zizele yinca zada zaya kuma pezulu. Kwindawo ngendawo kuko amasimi amazimba namatanga. Lamasimi adla ngokuba kude namakaya ngangokuba xa kulindwayo abantu bake bawashiye amakaya baye kuhlala emapempeni.

Ababantu sikubo batanda ukuhlala ngoxolo nokwa- mkela abase mzini. Bayazitanda kakulu izinto ezihlekisayo nokuvuma. Bati bakubona into ezinjengemifanekiso nemipu yetu ipistoli nentsimbi zamaxesha kubonakale ukuba bamangalisiwe kakulu. Bayiqonda msinya into ofuna ukubaxelela. Nase busweni bakangeleka kakuhle. Ngabantu ababuso buvuyileyo. Ubude budla ngokuba zinyawo ezintlanu ezine intshi ezintandatu nokuba zisibozo. Intloko idla ngokuba 21 3/4 in ; isifuba 34 1/4 in. ; ubude bengalo 22 1/2 .; isandla 6 1/2 in. Ngabantu abaqabukileyo nase kuhambeni. Izixobo zabo sisapeta nentolo kanti ezinye izizwe zidla ngokupata izikali nemipu emidala eyayiyeyamasoldati. Into abatanda kakulu ukuye- nza kukuhlala ndawonye basele utywala. Kwezo- ntlanganiso zokusela iba ngamadoda odwa. Ungafika apa kutshaya umfazi nomntwana omncinane. Bade batshaye ne hemp nomnye umti abati bakuwu- tshaya ufike sebengati banxilile bakohlele usizi. Kanti ke noko ukuyi tanda kwabo andingekuxeli. Abafazi bakwafana namadoda ngokumila kuhle nokuba bade. Noko ubukulu bomsebenzi bupezu kwabo bangati bonwabile. Amadoda abo abapata kakuhle. Into ebonayo abafazi asebebakulu ngumvambo nelijikazi labo balifaka emlonyeni abati ukulibiza yi *pilele.* Ndibe novuyo ukubona ukuba lentanga in- tsha ayilikatalele elojikazi noko isavambayo.

Imisebenzi ekolisa ukwenziwa ngabantu apa kuku- kanda nokwenza ingobozi nengubo, Ezinye ingubo bazenza ngamaxolo omti ezinye ngekoton. Nokoke londawo ndobuya ndiyingene xa ndibalisa ngamasiko alapa nezindlu nokudlu nezinye izinto eningatanda nkwazi ngazo.

IMFAZWE YASE EUROPE.

Ukususela kwixesha lokngqibela kwetu ukubalaamadatyana aseleke ako mancinane noko singa wancomayo tina belizwe. Ama Russia azamela ukuya kungena e-Turkey kumacala amabini, e-Asia nakwi Danube. Umkosi okwelase Asia icala upetwe ngu Louis Melekoff. Ubuninzi bautandabuzela kumawaka alikulu (100,000). Indawo ozingxameleyo yi Kars ne Erzeroum oyakuti ukuba uzifumene ube nokuwangenela lula ama Turk. Ekuqaleni kuka May kuke kwahlangana iqela lalomkosi nelama Turk. Noko kunqabileyo ukuyicuba inyaniso kubonakala

ukungati ama Russia abulewe kakulu inani labafile yo langapezulu kwamawaka amatatu. Uti omnye umfo ukuyibalisa into yalomini. “ Kute kwakusasa namhlanje ama Russia azamefa ukuza kungena e- Batoum. Imikosi yama Turk isitele ngendonga zomhlaba yadubula ngenkanunu, ati ukuwa kwama Russia afayo, anga asikwa ngerenqa. Kute kusenjalo umkosi wama Turk obuse mahasheni waya kungena pakati kowama Russia, wawubulala kunene. Lide lasuke lajika ilanga kusiwa umntu kukupela. Ama Turk alwe ngoburoti endingenakubuxela, alabi likulu nenani lawo elibulawayo. Lonto ibangelwe nakukuba ama Russia ebesetafeni engasitele nganto.” Enye ke into eya kuwaxalisa ama Russia kwelo cala lase Asia kukuba kuvakala ukuba izizwe zentaba ze Caucasus zitelela kuma Turk. Kwenye indawo apo ike yahlangana lomikosi kufupi nase Kars kubonakala ukuba alahlekelwe kakulu ama Turk ada ashiya nempahla zawo. Alivakali ke kodwa inani lababuleweyo.

Kwelase Europe icala into enkulu asazama yona ama Russia kukuwela i-Danube ke amazibuko aselelindwe yimikosi emikulu yama Turk. Ama Roumania ngoku aseletelele kuma Russia ada akupa nomkosi wokuya kuncedisa. Akukabiko ndawo kwelocala eke yahlangana kuyo imikosi. Isamana igqumelana gama.

Ama Ngesi asati angondilele. Inkatazo kuwo kubonakala ukuba iza kuvela kwelase Asia icala. Ama Afghanistan aceba imfazwe nama Ngesi ase India. Inteto ziti i-Russia ipembelela ukuba kube njalo, izama ukuvuselela nezinye izizwe ezinje ngama Persia ukuba zicasane nama Ngesi.

OLAHLE UBUKUMKANI NGENXA KA
KRISTU.

E-Bengal, e-India kuko umfo abati ngu Borsing oligqoboka noko isizwe sakowabo singabahedeni. Kute kwakububa umkuluwa ka yise obeyinkosi amadoda amakulu esizwe sakowabo ahlanganisana ati ayavuma ukuba apatwe ngu Borsing ukuba uya kuli. lahla ilizwi. Amkumbuze ukuba kuko amadini ekufuneka ukuba anikelwe egameni lake nokuba maxa wambi abe sendaweni yabantu xa babedesha idemoni. Ute yena akanakuyingena lonto. Ukuba amakowabo afuna yena uyavuma ukuba akahlukaniswa nonqulo Iwake kodwa ukuba bati makalahle u-Kristu, uyala kuba uxolele ubuhlwempu nokulahlekana nobukosi. Ubacacisele ukuba akayi kunyanzela mntu ukuba makakolwe nokuba uyinkosi; kodwa ke akanaku- lahla Umsindisi. Kude kwadlula inyanga ezitile bemzama. Ngamini itile uye kuma apo ziba kona inkosi zakowabo mhla zamiselwa, bati bakuhlangana abantu wati, “ Makowetu lengubo yobukosi ndinako ukuyikulula ndiyi beke pantsi, kodwa wona umnqopiso endiwenzileyo no Tixo wam andinakuwulahla.”

Bade ke ngoko bamisa nkosi yimbi akuba engavu- mi ukulahla. Ngoku bangene ekumtshutshiseni. Bampange umhlaba wake oxabiso likwiponti £25,000. Londawo yomhlaba uti uza kuyi mangalela, kuba esisizwe sipetwe ngama Ngesi. Uti ke kodwa nokuba ugwetyiwe wasala ze akasakuke alahle Umsindisi wake, xa ano Yesu unento zonke. Kute kunjalo kwafa intombi yake ebeyendele kumvangeli otile, kwati esalilela leyo kwafa umyeni wenye intombi yake. Abakowabo bati zimhlela nje ezizinto kungo- kuba ebambelele ku Tixo. Noko ayimshukumisi yonke lonto. Kwincwadi abeyibalele umfundisi uti “ Ndiyabasizela ababantu bakowetu. Abamazi Io

Tixo ndimkonzayo, ukulunga nobulumko bake. Ewe nam ndiya vuma ukuba andiyazi into aqubela kuyo xa andiyekelela ukuba ndihlelwe bunzima obungaka. Into endiyaziyo yeyokuba akanakuposisa, zonke ezizinto uyakwenza ukuba zindivelisele ukulunga.”— *The Christian Week.*

KWA MDITSHWA.

Umbalelani otile we *Cape Mercury* ubalisa nge- ntlanganiso ebiko kwa Mditshwa ibizwe ngu Mr. Gladwin Imantyi yakona. Ubeyibizela ukuza kuva ukuba utini na ngokuhlaula irafu. Imantyi iqale ngokuti: “ U-Rulumeni uti mandikukumbuze ukuba seziliqela incwadi akubaleleyo ekukumbuza ukuba selidlulile ixesha lokuba ubatale irafu. U-Rulu- meni umangalisiwe ukuba ibe ayikarolwa, kuba ka- njalo akuka xeli sizatu saneleyo sokungayiroli kwako. Uyazi ke nawe ukuba zonke ezoncwadi ndikufundele ndazityila kuwe. Umditshwa upendule ngeliti undibizele lonto yodwa na. Ite Imanty, ewe. Umditshwa ute, Kaundixelele Mantyi yam ukuba Amampondomisi la uwabizele nina kuba andinakuba nditeta into ezindala. Uyazi ukuba ndim olindele impendulo ku Rulumeni, ke wena usike uzise kwalanto indala. Ndakuxelela kwamhla mnene ukuba umhla- ba wam awukalungiswa. Ukungena kwam pantsi kwama Ngesi ndandinomzalwana u-Ranuka, sasiteta sobabini ku Tshalisi, namagama etu abalwa pepeni linye. Ngokuke u-Rulumeni selesuke wawucanda umhlaba warn esinye isiqingata sawo wasinikela ku Mr. Thomson. Pambi kokuba utete ngerafu kum ndiyakucela ukuba ubalele u-Rulumeni abuyise um- ninawa warn. Nanamhla andikafumani mpendulo Ndize ndivuya namhlanje ndisiti ndiza kwamkela okabawo. Ndiya kumfumana ninina? Ngoku sesibuye soniwa nangezinye izinto nguwe Mantyi yam. Ite Imantyi Mditshwa ndiyazi ukuba usoloko upendula ngalondlela kodwa ke ayanezi. Ndiyi tumele incwadi yako ngomninawa wako ku Rulumeni. Impendulo endiyifumeneyo ibe yeyokuba nina Mampondomisi rafani.

Umditshwa upendule ngeliti akanakuyiteta londawo yerafu engeko umininawa wake. Uyazi ukuba umelwe kukuyirola irafu kodwa ngapandle kokayise akayingeni.

Ukuba u-Rulumeni uyamhluta makalipume atsho ukuze ndisibuze isono ohlwaywa ngaso. Uyazi nawe ukundona kuka Rulumeni. Uqale ngokusika umhlaba wam e-Lotana kwada kwakabini, ndibuye ke ndahlutwa okabawo. Umhlaba wam ongase Mtata uwutabatile wena wawunika Amamfengu, wenza imida emibini kona. Akundifanelena ukuba izikalazo zam ndizibekise ku Rulumeni ngawe Mantyi yam? Imantyi ipendule ngeliti u-Mditshwa ubengaziteti ezizinto oko ibingekabizwa irafu. Ute u-Mditshwa ukupendula irafu leyo ndiyayazi ndiza kuyirola kodwa ke ndisafun’ ukuva ngokabawo. Andanelisiwe ndi- fun’ ukupimisela kulentlanganiso. Ndati ndakuti ku Mgumbo makapume ehlatini ake indlu waza wena wamdla. Kubonakala ukungati elilizwe lam liyatengisa. Emva koko wena Mantyi yam waya kusika omnye umda e-Ncambele ungatetanga nto nam. Nguwe kanye Mantyi obanga izipitipiti. Ufun’ ukutyeba zinkomo oyakuzifumana ngama Mfengu. Nditi Amamfengu makapume emhlabeni wam. Nditeta u- Mfuno no Mregu. Lama Mfengu selesiti lomhlaba ngowawo. Imantyi ilinge ukumtinta esateta kwada kwabonakala ukuba kuza kubako izipitipiti. Kude kwapazamisa u-Rev. Mr. Key, waza emva koko akaba sateta kakulu u-Mditshwa. Icitakele intlanganiso kwatiwa kobuya kuhlanganwe ngemini elandelayo. Kuse u-Mditshwa esateta kwalamazwi ezolo, esiti uyavuma ukurola irafu kodwa makake apendulwe ngomninawa wake. Kutetwe lada latshona wasuka u-Mditshwa wemka engabulisanga.”

Kubazalikazi—E-Rini kuko umfazi ote eyekuzalisa wambulala umntwana. Kubonakala ukungati uyenze ngengozi lonto nokoke uyaku linda Ijaji.

Ubumenemene—E-Queenstown inkosana yamapolisa ibambe Umxosa obebe inkomo epete incwadi ayibalelwe ngumntu ontsundu ofundileyo.—*Free Press.*